als_Latn dik_Latn sag_Latn
Partia Demokratike e Kosovës shpreh shqetësim të madh për faktin që njëra prej partitve opozitare, ia ka lënë në dorë hapjen e fushatës së saj zgjedhore, njërit prej zërave më të zëshëm kundër pavarësisë së shtetit tonë. Bëhet fjalë për Mikulas Dzurinda të cilin Lidhja Demokratike e Kosovës e ka ftuar mu në zemër të Republikës së Kosovës për të mbajtur një fjalim përshëndetës.
Z. Dzurinda është një politikan sllovak, i cili kur ka mbajtur pozicionin e ministrit të jashtëm të Sllovakisë është shprehur qartë shumë herë radhazi kundër njohjes së Pavarësisë së Kosovës. Ai njihet si një ndër politikanët që më së shumti ka folur kundër njohjes së pavarësisë së Kosovës nga Sllovakia dhe ka lobuar kundër konsolidimit të pavarësisë së Kosovës në nivelin ndërkombëtar.
Promovimi i figurave të tilla, që kanë dalë hapur ashpër kundër të drejtës legjitime të popullit tonë, për liri e pavarësi vendos në pikëpyetje respektin dhe lojalitetin e kësaj partie kundrejt pavarësisë dhe sovranitetit të shtetit tonë.
Ne kërkojmë që LDK-ja t’ia sqaroj opinionit publik rrethanat që kanë çuar në ftesën e këtij personaliteti politik që ka dëmtuar interesat tona shtetërore. Gjithashtu, kërkojmë të distancohet nga qëndrimet e këtij politikani, i cili ka përdorur ndikimin e tij politik për të penguar njohjen e Kosovës nga Sllovakia.
als_Latn als_Latn als_Latn als_Latn